钦定古今图书集成/明伦汇编/官常典/第618卷 > 何继之
## 钦定古今图书集成/明伦汇编/官常典/第618卷 > 何继之

按《松江府志》：“继之字善甫，广东顺德人。嘉靖五年进
士。二十年知松江府。时当灾馑，设粥食饥，发赈平籴，
安集流亡，不遗馀力。自奉俭约，卧敝榻，服澣衣，五年
如一日也。尝籍户口，核版图，均定三乡九则，山场涂
荡，卤甸洼莱，广袤肥瘠，莫不周知。不数月，得首实隐
田数万亩，漏税者数万石。然势家巨室称不便，事竟”
寝。继之入觐，有富室持金追送之，峻拒勿纳。徐文贞
阶题《杨震却金》以赠焉。后迁河南按察副使。